Врз основа членот 36, став 1, точка 1 и точка 15 од Законот за локалната самоуправа („Службен весник на Република Македонија“ бр. 5/2002), а во врска со членот 22, став 1, точка 13 и став 3 од истиот Закон; членот 2 и членот 20 од Законот за младинско учество и младински политики („Службен весник на Република Северна Македонија“ бр.10/2020) и согласно Стратегијата за млади на Општина Кочани бр. 09-1508/1 од 11.07.2019 година, Советот на Општина Кочани на 22.12 2021 година донесе

**Програма**

 **за млади на Општина Кочани за 2022 година**

I.

 Програмата за млади на Општина Кочани произлегува од потребите да младите се двигател на промените на локално ниво и да се дел во локалното организирање во активности според нивните потреби и донесување на одлуки во локалното живеење.

 Стратешките приоритети, на Општина Кочани се поставени на три подрачја за работа со младите на локално ниво во корелација со потребите на младите и можностите на локално ниво.

За реализација на стратешките приоритети и Програмата за млади, Општина Кочани е неопходно да обезбеди и формира:

**Буџет за млади:**

Планирањето на буџетот и одвојување на посебна ставка за млади со цел имплементација на стратегијата, претставува појдовна позиција за развој на младинскиот активизам и учество на младите во процесот на донесување политики, како креатори за младинските политики на локално ниво. За оваа цел неопходно е да се има визија и однапред да се планира оваа ставка во Буџетот на Општината, при што во целиот процес е неопходно вклучување на младите и младинските организации, со цел мерките и активностите за планираната буџетска година да бидат препознаени како приоритет на младите.

**Локален младински совет:**

Локален младински совет како репрезентативно тело на младите на локално ниво, за што Општина Кочани формира локалниот младински совет, во согласност со одредбите од Законот за младинско учество и младински политики.

**Младински тела:**

Младински тела на локално ниво и нивна вклученост на национално ниво, како и вклучување и учество во работата национални младински тела. Во оваа насока неопходно е да се овозможи јакнење на капацитетите на младите преку обуки, иницирање и поддршка на младински иницијативи, кампови и други активности преку кои младите ќе стекнуваат нови знаења, ќе ги следат новите младински политики и трендови, односно младите од нашата општина ке можат да се афирмираат на локално, национално и меѓународно ниво.

**Младински центар:**

 Младински центар во рамки на МКЦ како координатор на активностите од локалното планирање и реализирање на активности за младински политики и акции работилници и други активности, а секако и ангажирање на младите во локални акции.

 **Цели на оваа Програма за млади за 2022 година на Општина Кочани се:**

1. Јакнење на младинскиот активизам и младинското учество на локално ниво

2. Учество на младите во процесите на креирање на политики за млади и

 3. Информирање и промоција на активности за младите.

1. **Јакнење на младинскиот активизам и младинското учество на локално ниво**

* 1. Младинскиот активизам и младинското учество на локално ниво ќе значи и поголема поддршка за младите од 15 до 29 години за активно да бидат вклучени во креирањето на младинската политика и спроведување на акции од младите со што ќе се направат промени во локалната заедница иницирани и реализирани од млади.

Младинскиот активизам е можност за јакнење на младите за да се активни чинители во градење на локалните политики и акции како и зајакнување на местото на младите во локалното живеење.

За реализирање на планираната цел ќе се преземаат низа активности преку дополнителни повици за проекти до невладини организации, асоцијации, групи на млади и поединци.

* Иницирање и реализирање на младински акции на локално ниво

Организирање на младински локални иницијативи и акции од областа на екологијата и образованието ќе биде дел од процесите за креирање локални политики, како и поддршка на аплицирани проекти од млади и младински организации од Општина Кочани.

Планирани се активности со граѓанските организации кои се јавија на јавен повик за аплицирање на проекти и активности кои во текот на годината ќе бидат аплицирани од младински тела и младинскиот центар.

|  |  |
| --- | --- |
| **Активности** | **Планирани средства** |
| Програма за млади и младински активизам во КочаниЦентар за развој на заедницата | 110.000,00 денари  |
| Локално младинско учество и активизам Програма за младински активизам која ќе ја формулираат младите. | 300.000,00 денари  |
| **Предвидени средства****(Од други програми на Буџетот на Општина Кочани)** | **410.000,00 денари** |

**1.2 Волонтерство:**

Волонтерството како начин на подобрување на животот во локалната заедница е пракса и до сега но младинското волонтерство е особено важно за да можеме да понудиме можност и свесност за животот во локалната заедница и вклученоста на младите. За волонтерски активности планирани од млади на локално ниво Општина Кочани планираше средства за оние кои се јавија на јавен повик, но и оние кои ќе аплицираат во текот на годината.

|  |  |
| --- | --- |
| **Активности** | **Планирани средства** |
| Училишни активности | 60.000 денари  |
| Локални волонтерски акции за млади по доставено барање до Општина Кочани  | 130.000 денари |
| **Предвидени сретства****(Од други програми на Буџетот на Општина Кочани)** | **190.000,00 денари** |

**1.3 Локален настан за млади**

|  |  |
| --- | --- |
| Активности | Планирани средства |
| Урбан фестПланирана и се реализира во Програма за култура на општина Кочани | 600.000 денари  |
| **Предвидени средства** | **600.000,00 денари** |

**1.4 С**огласно проектот **за млади од ReLOaD2 програмата** се очекуваат средства за младинско учество **од UNDP**.

**2. Учество на младите во процесите на креирање на локални политики за млади**

**2.1 Потреби за канцеларија за** млади лоцирана во МКЦ со вработен од Општина Кочани одговорен за млади за програма за едукација на млади.

Во активностите за млади неопходно е да има адекватен простор во кој ќе се планираат и следат активностите за млади како и едукативен центар за нивни потреби како и поддршка при реализацијата на активностите.

За активностите на канцеларија за млади се предвидени средства во висина од 600 000,00 денари од програма ЕА.

**2.2 Младинското учество преку Младински совет** претставува процес кој им овозможува на младите учество и заедничко носење на одлуки за политики и програми кои директно или индиректно го обликуваат животот на младите.Формирањето на Локалниот младински совет на Општина Кочани е тело за застапување на младите на локално ниво. Овој локален младински совет ќе биде линкот помеѓу Општина Кочани и потребите на младите. Тој ќе овозможи услови за организирано дејствување на младите на институционалното ниво.

За активностите на Младинскиот совет се предвидени средства во висина од 100 000,00 денари од програма G1.

**3. Информирање и промоција на активности за младите**

Поголемата вклученост и информираност на младите е од исклучителна важност. Активностите кои ќе се реализираат, планираат, новините, настаните и слично мора да се достапни за младите.

На веб-страницата на Општина Кочани ќе се внесуваат информации за млади како и до локалните и националните медиуми. Со цел за информирање и транспарентност во работата со поддршка на вработените од Општина Кочани.

 Предвидени средства 100 000,00 денари програма G1.

**4. Средства за реализација на Програмата за млади на Општина Кочани за 2022 година**

4.1. Средства за реализација на Програмата за млади на Општина Кочани за 2022 година

За реализација на Програмата за млади на Општина Кочани за 2022 година предвидено е од Буџетот на Општина Кочани (1% од вкупниот буџет) да се издвојат вкупно: 2 000 000,00 денари.

|  |  |  |
| --- | --- | --- |
| **Ред бр.** | **Опис на активности** | **Средства во МКД** |
|  | **Јакнење на младинскиот активизам и младинското учество на локално ниво** | **1 200 000,00****(600.000 во Програма за култура,** **600.000 средства од други програми на Буџетот на Општина Кочани)** |
|  | **Потреби за канцеларија за млади лоцирана во МКЦ со вработен од Општина Кочани одговорен за млади и младински политики и програма за едукација на млади** | **600 000,00****Програма ЕА**  |
|  | **За потребите на Младински совет на Општина Кочани**  | **100 000,00****Програма** **G1** |
|  | **Информирање и промоција на активности за младите** |  **100 000,00****Програма G1** |
| **В К У П Н О** | **2 000 000,00** |

II.

1. Градоначалникот на Општина Кочани го обезбедува извршувањето на Програмата за млади на Општина Кочани за 2022 година**.**
2. Исплата на средствата за реализација на активностите предвидени во оваа Програма ќе **се врши со одлука на градоначалникот или од него овластено лице за потпишување.**

III.

Оваа програма влегува во сила осмиот ден од денот на објавувањето во „Службен гласник на Општина Кочани“.

|  |  |
| --- | --- |
| Бр. 09-3047/122.12.2021 годинаКочани | Претседател на Советот на Општина КочаниЛазо Митев |
|  |  |